Beiersdorf България дари 60 000 лв. в подкрепа на борбата с COVID-19 - NOVA
12 май 2020 12:49
Производителят на NIVEA - Beiersdorf, ще дари сума в размер на 60 000 лева в подкрепа на дейността на три местни организации в битката с COVID-19. Сумата ще бъде разпределена по равно между Българския червен кръст, Фондация BCause и Каритас България. Дарението е част от международна програма за подкрепа, инициирана от Beiersdorf AG, като част от политиката на компанията “Care Beyond Skin” (Грижа отвъд кожата). Кампанията “Care Beyond Skin” изразява отдадеността на компанията отвъд основния й бизнес – грижата за кожата - и увеличаване приноса към обществото и планетата.
Румяна Ковачева, Marketing Team Leader на NIVEA за България: „Кризата с COVID-19 беляза абсолютно всички сфери на живота и напълно преобърна ежедневието ни. Като международна компания, чиято основна философия винаги е била да осигурява грижа – за семейството, за кожата, за околната среда, наша мисия е да се погрижим и да подкрепим най-уязвимите в този труден момент. Това са хората в неравностойно социално положение, които в момента разчитат на дейността на доброволческите организации.“
Българският червен кръст обяви Национална благотворителна кампания „Заедно срещу коронавируса“ в подкрепа на битката с COVID-19. Дарените средства се използват за осигуряване на консумативи и апаратура за лечебните заведения, както и предпазни средства за медицинския персонал. Beiersdorf България дарява 20 000 лева за кампанията #ЗАЕДНОСРЕЩУКОРОНАВИРУСА.
Beiersdorf AG е водещ доставчик на иновативни и висококачествени продукти за грижа за кожата с повече от 135 години опит в този пазарен сегмент. Компанията, със седалище в Хамбург и персонал от около 20 000 души по целия свят, е част от водещия германски фондов индекс DAX. През фискалната 2019 г., Beiersdorf реализира продажби от над 7,6 милиарда евро. Продуктовото портфолио на Beiersdorf се характеризира със силни, водещи в международен план марки за грижа за кожата и тялото, в това число и NIVEA - най-голямата световна марка за грижа за кожата, Eucerin, Hansaplast и La Prairie. Със своите иновативни и висококачествени продукти, те впечатляват милиони хора по света всеки ден. Други известни марки като Labello, Aquaphor, Florena, 8X4, Hidrofugal, atrix, Maestro и Coppertone допълват богатото портфолио. Изцяло дъщерното дружество tesa SE, също водещ световен производител в своя бранш, снабдява индустрията, търговията и потребителите със самозалепващи се продуктови и системни решения.